《燕山亭 北上感道旁垂柳》
清代·陈锐

惊眼楼台，笳角四鸣，似我经年游处。新绿渐垂，别后长条，才有游眠莺侣。

不解伤心，尽攀折、寻常来去。延伫。但废陌斜阳，送人无语。

还念衰笛榆关，拂金辇迟归，暗尘迷路。行宫月到，一种思量，佳期被他耽误。

有限柔情，恨不似、遥空飞絮。啼宇。肠断也一声声苦。

作者简介：陈锐，字伯韬，武陵人。光绪癸巳举人，江苏试用知县。有《抱碧斋诗集》。